(nägschter Schtuahl, uff dr andere Seide vom Disch)  Do sitzt dr Alphonse. Dr Alphonse isch a Franzos gwä. Er war Offizier bei de Besatzungsdrubba, die domols in Tübinga stationierd wared. Er isch mit seim Sidroä ens Dorf komma on no senn d'Sofie on er emmer naus en Wald g'fahre. Wenn se wiedr komma sen, war d' Sofie arg vrschdrubelt on hot a ganz rot's Gsicht ghett. En dera Zeit hott se emmer schigge Kleider aus Paris aghett on sich knallroda Libbestift uff dr Mund gschmiert. Schdadd "Entschuldigung" hot se "Pardo" on schdatt "bidde" "sil vu plä" gsagt. Se  hott damit grechnet, dasser se mit noch Frankreich nemmt. Doch soweit isch's net komme. Was d'Sofie net gwisst hot: Er war scho verheiradet on plötzlich hots gheusa, er sei dod, weil em sei Frau, wo se von seinera Affär ghert hot, Arsen end Subb neido hot.